
Rakendusakti kavand
 

MAJANDUS- JA TÖÖSTUSMINISTER
MÄÄRUS 

Keskkonnaministri 14. augusti 2018. a määruse nr 30 „Katastriüksuse moodustamise kord“ muutmine 

Määrus kehtestatakse maakatastriseaduse § 3 lõike 5, § 131 lõike 3, § 132 lõike 3, § 151 lõike 3, § 16 lõike 9, § 161 lõike 5, § 17 lõike 11, § 194 lõike 2 ja § 20 lõike 55 ning maakorraldusseaduse § 10 lõike 8 alusel. 

Keskkonnaministri 14. augusti 2018. a määruses nr 30 „Katastriüksuse moodustamise kord“ tehakse järgmised muudatused: 

1) määruse preambulit täiendatakse pärast tekstiosa „§ 20 lõike 55“ tekstiosaga „ning maakorraldusseaduse § 10 lõike 8“;

2) paragrahvi 4 lõike 1 sissejuhatavas lauseosas asendatakse sõnad „kirjaliku avalduse“ sõnadega „elektroonilises katastris taotluse“; 
 
3) paragrahvi 4 lõike 1 punktist 3 jäetakse välja tekstiosa „, postiaadress“; 
 
4) paragrahvi 4 lõiget 1 täiendatakse punktiga 5 järgmises sõnastuses: 
„5) viide maakatastriseaduse § 161 lõike 3 kolmandas lauses nimetatud maakorraldusalasele täiendkoolitusele, kui taotleja on selle läbinud.“; 
 
5) paragrahvi 4 lõike 2 punktid 1 ja 2 tunnistatakse kehtetuks; 
 
6) paragrahvi 5 lõikes 1 asendatakse sõna „avalduse“ sõnaga „taotluse“;  
 
7) paragrahvi 6 lõige 4 sõnastatakse järgmiselt: 
„(4) Katastripidaja avalikustab elektroonilises katastris maamõõtjate nimekirja, millesse kantakse litsentsi omanike kohta järgmised andmed: 
1) nimi; 
2) telefoninumber, e-posti aadress ja kontaktaadress;  
3) litsentsi kehtivuse aeg; 
4) litsentsi number; 
5) eelistatud tööpiirkonnad;  
6) vajaduse korral litsentsi kehtivuse peatamise või peatumise aeg.“; 
 
8) 3. peatüki 1. jao pealkiri sõnastatakse järgmiselt: 
„Maakorralduskava ja katastrimõõdistamise tingimused“;

9) paragrahv 10 tunnistatakse kehtetuks;  

10) määrust täiendatakse §-ga 101 järgmises sõnastuses: 
„§ 101. Maakorralduskava koostamine ja mõõdistustingimuste taotlemine 
(1) Kinnisasja omanik või seaduses sätestatud isik koostab maakorraldustoimingu tegemiseks elektroonilises katastris maakorralduskava ning taotleb maakorraldustoiminguks, katastrimõõdistamiseks, piirimärgi taastamiseks või katastrimõõdistamise kontrollimiseks elektroonilise katastri kaudu katastrimõõdistamise tingimusi. 
 
(2) Lõikes 1 nimetatud maakorralduskava ja katastrimõõdistamise tingimuste taotlus peavad vastavalt sisaldama:
1) seotud katastriüksuse andmeid;
2) eesmärki;
3) maakorraldustoimingu korral moodustatava katastriüksuse asukoha, kuju, taotletava sihtotstarbe ja lähiaadressi andmeid;
4) piirimärgi taastamise korral taastatava piirimärgi andmeid;
5) katastrimõõdistamise kontrollimise korral kontrollitava katastriüksuse andmeid ja katastrimõõdistamise ulatust;
6) tegemiseks vältimatult vajalikke dokumente ja muid andmeid.

(3) Maakorralduskava edastatakse kohalikule omavalitsusele arvamuse andmiseks elektroonilise katastri kaudu. 

(4) Kinnisasja omanik või seaduses sätestatud isik allkirjastab maakorralduskava.

(5) Maakorralduskava võib koostada väljaspool elektroonilist katastrit katastripidaja määratud juhtudel ja viisil.“;

11) paragrahvi 11 lõige 2 tunnistatakse kehtetuks; 

12) paragrahvi 11 lõige 4 sõnastatakse järgmiselt: 
„(4) Katastripidaja võib keelduda katastrimõõdistamise tingimuste väljastamisest, kui 
1) kinnistusraamatu seaduses sätestatud puudutatud isik, kelle nõusolek on maakorraldustoimingu tegemiseks vajalik, ei ole andnud nõusolekut maakorralduskavale;
2) taotluse lahendamiseks on vaja teise haldusorgani kooskõlastust ning haldusorgan on kooskõlastamisest keeldunud;
3) toimingu tegemiseks vajalikke dokumente ja muid andmeid ei ole esitatud mõistliku aja jooksul;
4) taotluses on esitatud valeandmeid.“; 

13) paragrahvi 12 lõikes 7 asendatakse sõna „Kaardimaterjali“ tekstiosaga „Plaani- või kaardimaterjali“; 
 
14) paragrahvi 17 lõike 19 esimene lause sõnastatakse järgmiselt: 
„Piiripunkti asukoha määramisel joonlõike meetodil peab määratavast punktist olema näha vähemalt kaks mõõdistamisvõrgu punkti, millele võetud suunad lõikuvad tiheasustusega alal 60- kuni 120-kraadise ja muul alal 30- kuni 150-kraadise nurga all.“; 
 
15) paragrahvi 18 lõige 3 tunnistatakse kehtetuks: 

16) paragrahvi 24 lõige 1 sõnastatakse järgmiselt: 
„(1) Maamõõtja vormistab piiri ja piirimärkide asukoha maastikul kättenäitamise kohta piiriprotokolli pärast piiride maastikul kindlakstegemist või kättenäitamist.“; 

17) paragrahv 27 sõnastatakse järgmiselt: 
„§ 27. Kitsenduste väljaselgitamise tingimused 

Katastripidaja väljastab elektroonilises katastris kitsenduste väljaselgitamise tingimused, andmekoosseis ja tehnilised tingimused.“; 
 
18) paragrahvi 28 täiendatakse lõikega 21 järgmises sõnastuses: 
„(21) Kitsenduste asukoha määramisel katastris lähtutakse katastri aluskaardi andmetest.“; 
 
19) paragrahvi 29 punktis 6 asendatakse tekstiosa „maakorraldusseaduse § 28 lõikes 11“ tekstiosaga „kinnistusraamatuseaduse § 15 lõikes 3“; 
 
20) paragrahvi 31 lõikes 1 asendatakse sõnad „katastrimõõdistamise tingimuste taotluses“ sõnadega „maakorralduskaval“; 
 
21) paragrahvi 31 lõike 2 sissejuhatavas lauseosas asendatakse sõnad „mõõdistamisandmeid mõõdistamisviiside“ sõnadega „andmeid moodustamisviiside“; 
 
22) paragrahvi 31 lõike 2 punktis 4 asendatakse sõna „kaardimaterjali“ tekstiosaga „plaani- või kaardimaterjali“; 
 
23) paragrahvi 33 pealkiri ja lõige 1 sõnastatakse järgmiselt: 
„§ 33. Katastriüksuse kõlvikud 

(1) Katastripidaja arvutab katastriüksuse kõlvikud automaatselt katastri kõlvikukaardi andmete alusel.“; 

24) paragrahvi 34 lõikes 4 asendatakse sõna „maaüksusele“ sõnadega „moodustatavale katastriüksusele“; 
 
25) paragrahvi 35 lõiget 3 täiendatakse pärast sõna „Katastriüksuse“ sõnaga „piiri“; 

26) paragrahvi 35 täiendatakse lõikega 4 järgmises sõnastuses:
„(4) Katastriüksuse kohta tehtud märge „Piiratud asjaõiguse kohta tehtud kanne vajab katastriandmete muutmise tõttu täpsustamist” kustutatakse, kui vastuolud puudutatud kinnisasju koormavate piiratud asjaõiguste kannetega kinnistusraamatus on kõrvaldatud või piiratud asjaõiguse kohta tehtud kande täpsustamise vajadus on muul õiguslikul alusel ära langenud.“.

27) määrust täiendatakse §-ga 351 järgmises sõnastuses: 

„§ 351. Asjaosaliste teavitamine
(1) Katastripidaja teavitab elektroonilise katastri kaudu puudutatud isikule piiri asukoha kindlakstegemise, kande muutmise või parandamise otsuse asjaoludest, kui toiming võib kahjustada isiku õigusi.

(2) Katastris tehtava toimingu käigus teavitatakse asjaosalist elektroonilise katastri kaudu menetluse sellisest etapist, millega kaasneb asjaosalise õiguste või kohustuste tekkimine, muutumine või lõppemine või mille järel on asjaosalisel vaja teha menetlustoiming.“;

28) määrust täiendatakse §-ga 371 järgmises sõnastuses: 

„§ 371. Andmevahetus teiste andmekogudega

Lisaks seaduses sätestatud andmevahetusele on katastripidajal talle seadusega pandud ülesannete täitmiseks õigus saada andmeid järgmistest andmekogudest:
1) rahvastikuregistrist isiku ees- ja perekonnanime, isikukoodi, elukoha- ja kontaktandmeid, andmeid perekonnaseisu ja kooselulepingu sõlmimise kohta, andmeid eestkoste ja isiku teovõime ning subjekti staatuse kohta, andmeid surma ja andmete puudumise kohta;
2) abieluvararegistrist andmeid abieluvaralepingu sõlmimise, abikaasade või registreeritud elukaaslaste vahelise varasuhte ning sellest tulenevate õiguste ja kohustuste kohta, samuti abieluvaralepingus või kooselulepingus sisalduvate varaliste õiguste kohta;
3) pärimisregistrist andmeid isiku pärimismenetluse, pärimistunnistuse, pärandvara ühisusest osa võõrandamise ja pärija kohta;
4) äriregistrist juriidilise isiku ärinime, registrikoodi, asukoha- ja kontaktandmeid ning andmeid esindusõiguse ja selle erisuste kohta, samuti andmeid juriidilise isiku ärinime muutuse ning äriühingu ühinemise, jagunemise ja ümberkujundamise kohta.“;

29) paragrahvi 38 täiendatakse lõikega 21 järgmises sõnastuses: 
„(21) Automaatse andmevahetuse puhul logitakse kõlvikute ja maa väärtuse muudatusi.“; 

30) paragrahvi 38 lõige 3 tunnistatakse kehtetuks.

31) paragrahvi 38 täiendatakse lõigetega 31–33 järgmises sõnastuses: 
„(31) Katastriüksuste andmebaas sisaldab maakatastriseaduse § 9 lõikes 2 nimetatud andmeid ning järgmisi andmeid:
1) e-posti aadressi;
2) postiaadressi;
3) andmeid esindusõiguse olemasolu kohta.

(32) Katastriüksusena registreeritud avaliku veekogu kohta sisaldab katastriüksuste andmebaas maakatastriseaduse § 9 lõike 2 punktides 1, 4, 8, 10, 12, 121 ja 17 nimetatud andmeid.

(33) Tehingute andmebaas sisaldab maakatastriseaduse § 9 lõikes 2² nimetatud andmeid.“;
 
34) paragrahvi 38 lõike 5 punkt 2 sõnastatakse järgmiselt: 
„2) piiripunkti tunnus;“; 

35) paragrahvi 38 lõike 5 punkt 8 sõnastatakse järgmiselt: 
„8) piiripunkti liik;“; 
 
36) paragrahvi 38 lõike 6 punkt 3 sõnastatakse järgmiselt: 
„3) kitsenduse liik;“; 

37) paragrahvi 381 täiendatakse lõikega 4 järgmises sõnastuses:
„(4) Elektroonilise katastri infosüsteemi kasutamise ja tegevuste logimistega seotud andmeid säilitatakse viis aastat alates nende tekkimisest.“;

38) paragrahvi 40 lõige 2 sõnastatakse järgmiselt: 
„(2) Katastriüksuse piiriandmed kantakse katastrikaardile katastriüksuste alusandmete ja Eesti topograafia andmekogu andmete järgi ning esitletakse avalikes kanalites.“; 
 
39) paragrahvi 40 lõike 3 sissejuhatav lauseosa sõnastatakse järgmiselt: 
„(3) Katastri kõlvikukaardil arvutatakse topograafiliste nähtuste põhipindobjektid Eesti topograafia andmekogu andmete alusel järgmiselt:“; 
 
40) paragrahvi 41 lõiget 1 täiendatakse punktiga 6 järgmises sõnastuses:
„6) katastrimõõdistamise toimiku koostamine.“;

41) paragrahvi 41 lõige 3 sõnastatakse järgmiselt:

„(3) Teenuste tasumäärad arvutatakse katastrimõõdistamisele eelneva aasta Statistikaameti avaldatud keskmise brutokuupalgast arvutatud brutotunnipalga alusel.“;

42) määruse lisad 1 ja 2 asendatakse käesoleva määruse lisadega 1 ja 2.
 
 
 
(allkirjastatud digitaalselt) 
Liina Vahtras
Majandus- ja tööstusminister 

 
(allkirjastatud digitaalselt) 
Ahti Kuningas
Kantsler 

Keskkonnaministri 14.08.2018. a määrus nr 30 
„Katastriüksuse moodustamise kord“  
Lisa 1 
(muudetud sõnastuses)
  
KATASTRIPIDAJA MÄRKE TEGEMINE  
  
	Nr  
	Märke tegemise põhjus  
	Märge  

	1  
	Katastripidaja tuvastas maastikul ühes piiripunktis mitu piirimärki  
	Vajadus piiri asukoht kindlaks teha  

	2  
	Katastripidaja tuvastas piiriandmetes mõõdistamisvea  
	Vajadus piiri asukoht kindlaks teha  

	3  
	Katastripidaja tuvastas, et piiriandmetele vastav piiripunkti asukoht ei sobi maastiku situatsiooniga  
	Vajadus piiri asukoht kindlaks teha  

	4  
	Katastripidaja tuvastas piirnevate katastriüksuste piiriandmete kattumise või vahe  
	Vajadus piiri asukoht kindlaks teha  

	5  
	Katastripidaja tuvastas, et katastriüksuse piiriandmed on dokumentides kirjeldatud vastuoluliselt  
	Vajadus piiri asukoht kindlaks teha  

	6  
	Katastripidaja tuvastas, et piirnevate katastriüksuste piirikirjeldused on vastuolulised  
	Vajadus piiri asukoht kindlaks teha  

	7  
	Katastriüksus on moodustatud kaardi või plaani alusel  
	Pindala on ebatäpne  

	8  
	Katastriüksus on moodustatud aerofotogeodeetilist mõõdistamisviisi kasutades  
	Pindala on ebatäpne  

	9  
	Katastriüksuse piiri kohta on tehtud märge „Vajadus piiri asukoht kindlaks teha“  
	Pindala on ebatäpne  

	10  
	Pinnaerinevus ruumikuju pindala ja katastriüksuse pindala vahel on suurem mõõdistamistäpsuse piirväärtustest   
	Pindala on ebatäpne  

	11
	Katastripidaja tuvastas vastuolu piiratud asjaõiguse ruumiala ja selle kohta tehtud registrikannete vahel
	Piiratud asjaõiguse kanne vajab katastriandmete muutmise tõttu täpsustamist


  


Keskkonnaministri 14.08.2018. a määrus nr 30
„Katastriüksuse moodustamise kord“
Lisa 2
(muudetud sõnastuses)

KATASTRIPIDAJA TASUMÄÄRAD

	
Nr
	
Teenuse kirjeldus
	
Ühik
	Ühiku hinna 
arvutamise aluseks olev tundide arv

	1
	katastriüksuse piiri määramine, esimese viie piiripunkti
mõõdistamine ja kättenäitamine

	
piiripunkt
	
5

	2
	katastriüksuse piiri määramine, mõõdistamine ja kättenäitamine alates kuuendast piiripunktist
	
piiripunkt
	2

	3
	maakorraldusseaduse §-s 15 sätestatud piiri kindlakstegemine
	piirimärk või maastikuobjekti piirilõik
	6

	4
	piiri tähistamine
	piirimärk
	1

	5
	katastrimõõdistamise toimiku koostamine
	töötund
	4

